b'\n_START_ARTICLE_\nEdvardas Paulavi\xc4\x8dius\n_START_SECTION_\nBiografija\n_START_PARAGRAPH_\nGim\xc4\x97 1825\xc2\xa0m. bir\xc5\xbeelio 7 d. Turgeliuose. Mok\xc4\x97si Slanimo, \xc5\xbdyrovi\xc4\x8di\xc5\xb3 mokyklose, baig\xc4\x97 Slucko gimnazij\xc4\x85, studijavo Vilniaus medicinos-chirurgijos akademijoje. Tapybos mok\xc4\x97si priva\xc4\x8diai Kanuto Rusecko dirbtuv\xc4\x97je. V\xc4\x97liau mok\xc4\x97si Peterburgo dail\xc4\x97s mokykloje, 1853 m. gavo dailininko vard\xc4\x85, 1859 m. \xe2\x80\x93 pie\xc5\xa1imo mokytojo teises. Ir Vilniuje, ir Peterburge aktyviai dalyvavo patriotiniame jud\xc4\x97jime, artimai bendravo su Z. Sierakausku. U\xc5\xbe dalyvavim\xc4\x85 1863 m. sukilime buvo i\xc5\xa1tremtas, po amnestijos gyveno Lvove, dirbo vietos muziejuje konservatoriumi, keliavo po Italij\xc4\x85, Pranc\xc5\xabzij\xc4\x85. E. B. Paulavi\xc4\x8dius nutap\xc4\x97 portret\xc5\xb3, peiza\xc5\xbe\xc5\xb3, para\xc5\xa1\xc4\x97 straipsni\xc5\xb3 dail\xc4\x97s klausimais, i\xc5\xa1leido atsiminim\xc5\xb3 knyg\xc4\x85. Lietuvos dail\xc4\x97s muziejuje saugomi darbai: \xe2\x80\x9eAutoportretas\xe2\x80\x9c (1853), Liudviko Petravi\xc4\x8diaus portretas (1844). 1900 m. ra\xc5\xa1\xc4\x97 straipsnius \xc4\xaf laikra\xc5\xa1t\xc4\xaf Gazeta Lwowska, 1906 m. ra\xc5\xa1\xc4\x97 straipsnius \xc4\xaf laikra\xc5\xa1t\xc4\xaf Kurier Litewski. Susira\xc5\xa1in\xc4\x97jo su Elze O\xc5\xbee\xc5\xa1kiene. Mir\xc4\x97 1909\xc2\xa0m. vasario 10 d. Lvove.'